fi nb fi eo en fr en fi en fi fi fi it fi hu fi de it hu hbs_lat fi fi fi fi eo fi lt es es fi it fi fi fr fi de fi et eo la pl fi fi fi fi en fi fi hu fi fi fi fi id fi fi nl fi fi fi fi fi nl fi fi en hu fi pt en fi ceb fi en nl sl fi en nl fi fi fi de fi hu et de fi fi sv fi fi en fi fi fi en fi et fi fi fi fi fi fi fi fi fi fi fi fi pl fi fi fr fi fi en fi fi fi fi fi fi fi fi fi fi fi en
Aineiston © sen tuottajalla. Kaupallinen käyttö ehdottomasti kielletty.
Tein rannekkeita lahjaksi roosasta Novitan Woolista. Aina kaiken huomaava pikkuapulainen ihasteli niitä ja halusi sovittaakin. Lankaa jäi kahdesta kerästä vielä reilusti yli, joten tein tyttöselle lopuista lapaset. Pettymys oli melkoinen, kun vastaanottaja huomasi, että lapasissa olikin kärjet ja peukalot. Niissä piti kuulemma olla peukalolle vain aukko! Mitäpä äiti ei lapsensa eteen tekisi? Siispä seuraavaksi puikoille rannekkeet, edelleen samasta langasta. Nelivuotiaan pikkuprinsessani mieltymykset tuntien suunnittelin rannekkeisiin pienet sydämet. Näistä tulikin niin mieleiset, että ensimmäinen yö nukuttiin rannekkeet kädessä!
Novitan Wool, alle 25 g
26 s ja 38 krs = 10 cm
Sukkapuikot, 3 mm tai käsialan mukaan
Huomioi, että sydänmallineuleeseen lisätään silmukoita ja ne kavennetaan myöhemmin pois. Työssä olevien silmukoiden määrä lisääntyy välillä. Mallineuleen lopussa silmukoita on kuitenkin sama määrä kuin alussakin.
Sydänmallineuleessa neulotaan palmikonkiertojen silmukat aina siten, kuin ne on neulottu edelliselläkin kerroksella, nurjat nurin ja oikeat oikein.
Luo 36 silmukkaa (9 s/puikko).
Neulo 2 o, 2 n -joustinta 4 krs.
Neulo 1. puikolla 2 s oikein ja aloita sitten sydänmallineule. Mallineuleen leveys tässä vaiheessa on 18 silmukkaa. Jatka lopuilla 12 silmukalla joustinta.
Neulo näin, kunnes olet neulonut hieman toisen sydänkuvion puolenvälin yli. Kappaleen korkeus on noin 8 cm.
Siirrä silmukat siten, että 1. puikon alussa ennen sydänmallineuletta on 1 n, 2 o.
Jatka neuletta sukkapuikoilla tasoneuleena. Varmista, että neulot aina ne kerrokset, joilla on palmikonkiertoja oikealta puolelta ja välikerrokset nurjalta. Halutessasi voit halkion alussa ristiä 1. puikon ensimmäisen silmukan ja 4. puikon viimeisen silmukan keskenään. Ristityt silmukat jäävät työhän näkyviin, mutta estävät halkion alkureunan venymistä.
Neulo tasoneuleena 14 krs.
Siirrä silmukat takaisin alkuperäisille puikoille ja jatka neuletta pyörönä. Voit halutessasi taas ristiä halkion reunimmaiset silmukat keskenään.
Tee kolmas mallikerta sydämiä loppuun, neulo vielä 1 krs. Päättele silmukat.
Tee toinen ranneke peilikuvaksi.
Rannekkeiden kokoa on helppo suurentaa.
Leventäminen: lisää joustinneuleosuudelle 4 silmukan ryhmiä tarpeen mukaan.
Jos 4 silmukan lisäys on liikaa, voit lisätä nurjan silmukan sydänkuvion molemmille puolille. Muista ottaa tämä huomioon alkureunan joustinta tehdessäsi: silmukkamäärä ei silloin ole enää neljällä jaollinen.
Pidentäminen: lisää rannekkeen loppuun 4 krs 2 o, 2 n -joustinta.
Voit myös lisätä tarpeen mukaan nurjia kerroksia sydänkuvioiden väliin, mielellään parillinen määrä yhteen väliin. Pariton määrä lisättyjä kerroksia edestakaisin neulottavassa osuudessa on huono idea! Voit toki lisätä myös mallikertoja tarpeen mukaan.
Muista tarkistaa peukalon halkion paikka ja mitta, jos suurennat rannekkeita.